ร้านซูชิที่เคยเป็นร้านที่โปรดแบบสุดๆ ตั้งอยู่หลังห้างพาราไดซ แต่ก่อนร้านจะมีแค่ห้องเดียวเล็กๆ ตอนนี้ขยายไปอีกห้องแล้ว การเดินทางถ้าขับรถมาสามารถหาที่จอดได้ตามข้างทางไม่ก็ในซอยค่ะ หรือถ้าจะสะดวกๆเลยก็จอดในห้างพาราไดซแล้วเดินมาโดยร้านจะอยู่ช่วงกลางๆถนนเส้นด้านหลังห้าง

หลังจากที่มีการขยายร้านไปเมื่อเดือนเมษายนพร้อมกับรายการอาหารที่ปรับขึ้นทุกรายการพร้อมเมนูอาหารใหม่ๆ แต่เราก็กินแบบเดิม? โดยร้านจะมีโปรโมชั่นลด 40% ทุกเดือนขึ้นอยู่กับทางร้านจะนำเมนูไหนมาลดแต่ก็ถือว่าคุ้มค่ะ ปกติเราจะชอบกินเมนูเดิมๆ ต้องบอกก่อนว่าถึงราคาจะขึ้นแต่รสชาติอาหาร ความสด ปริมาณนี่เหมือนเดิมเป๊ะ คือไม่ได้ดีขึ้นตามราคาที่ปรับขึ้นแต่ยังคงรักษาระดับของทางร้านที่ดีไว้ตามเดิม(ในราคาที่เพิ่มขึ้น ย้ำอีก ฮ่าๆ)

ที่นั่งจะมีทั้งแบบบาร์ดูเชฟทำอาหารเพลินๆ หรือจะนั่งโต๊ะก็ได้ ถ้าสมัครสมาชิก 300.- ได้ลด 10% เมื่อจ่ายเงินสดและลด 15% เมื่อจ่ายผ่านบัตรเครดิต ที่นี่จะคิด service charge 20.-/คน สำหรับชาเขียวเย็นฟรี รวมถึงซุปงาก็ขอเพิ่มได้เรื่อยๆ อร่อยด้วย สำหรับเมนูที่ไปกินมา
- Sushi hana don (420.-จากเดิม 370.-) เป็นข้าวหน้าปลาดิบหั่นเต๋า แซลมอน ฮามาจิ ทูน่าแล้วก็เอนกาวะ แทรกด้วยไข่หวานแล้วก็อโวคาโด ข้าวด้านล่างจะให้รสหวานจากซอส เมนูนี้สั่งทุกครั้งที่มา ปลาสด ข้าวรสชาติดี คือทุกอย่างดีงามไม่มีอะไรจะติ เป็นเมนูแนะนำเลย

- ซูชิหน้าไข่หวาน (50.- จากเดิม 40.-) เป็นไข่หวานชิ้นโตบนข้างพอดีคำโรยหน้ามาด้วยไข่กุ้งและมายองเนส รสชาติดีค่ะ ไข่หวานหวานอร่อย

- ซูชิหน้าแซลมอน (70.-จากเดิม60.-) เป็นแซลมอนชิ้นโต๊โต ปลาย้าววยาวข้าวพอดีคำ เบิร์นมากำลังดีมีกลิ่นไหม้อ่อนๆ

- Hotate bata yaki (320.-จากเดิม 280.-) เป็นหอยเซลล์แล่มาบางๆ จะกินสดเลยก็ได้เนื้อหว้านหวาน หรือจะรอให้สุกไปพร้อมกับเห็ดด้านในแต่อย่าให้สุกมากเพราะเนื้อมันจะเหนียวไปไม่อร่อยซะงั้น กลิ่นเนยหอมๆ เมนูนี้มาแล้วก็อยากสั่งอีกแต่ปริมาณค่อนข้างน้อยค่ะเมื่อเทียบกับราคา

- Salmon truffle salad (320.-) แซลมอนสดดี เซียร์และหั่นมาเรียงบนผัก ไม่มั่นใจว่าเป็นพอนสึรึเปล่า รสชาติปกติ

- Pacific salad (189.- ราคาโปรโมชั่น) เป็นปลาดิบคลุกมากับวาซาบิบางส่วน ใครไม่ชอบกินวาซาบิแนะนำว่าอย่าสั่ง ทานคู่กับเกี๊ยวกรอบๆ รสชาติพอไหว อันนี้เราไม่รู้จริงๆ ว่ามีวาซาบิ ส่วนตัวไม่ปลื้มเท่าไหร่

- ซูชิหน้าปลาฮามาจิ (72.- ราคาโปรโมชั่น) ปลามาชิ้นหนา ใหญ่แล้วก็สดค่ะ

- เทมปุระมากิ (210.-ราคาเดิม 1xx.-) เป็นโรลกุ้งเทมปุระราดมาด้วยมายองเนส อร่อยดีค่ะ

เป็นร้านซูชิที่ยังไงก็แนะนำให้มาลองค่ะ แม้ราคาจะปรับขึ้นแต่ความสด ความอร่อย คุณภาพยังคงดีงามไม่มีตกค่ะ